Na wsy wobchod měć dźensniši dźeń wjace samozrozumliwe njeje. We wobłuku lětušeho lětnjeho seriala smy so na wsach rozhladowali, zo bychmy swojim čitarjam tón abo tamny wjesny wobchod předstajili.
Před lětami pytachu w Njebjelčicach zajimca, kiž chcył wjesny wobchod přewzać. Na zbožo njeje dołho trało a pola wjesnjanosty Tomaša Čornaka (CDU) tajki wo durje klepaše. Wuměnjenje wobchod přewzać běše, zo stanje so tón předawarnja biologisce plahowanych tworow a zdobom wjesne zetkanišćo. Spěšnje běchu sej wšitcy přezjedni, zo wotpowěduje tajki wotmysł předstawam gmejny, kotraž ma ekologiske a socialne wuwiće za wažne. Mjeztym je wobchod wosrjedź wsy z mjenom „Łužiska dworowa předawarnja“ daloko znaty. Mnozy kupcy pak mjenuja jón dale „wjesny wobchod“.
ces_Latn szl_Latn